**Стипендије Владе Баварске за летње курсеве немачког језика за 2021. годину**

Слободна држава Баварска и Баварски високошколски центар за Средњу, Источну и Југоисточну Европу (BAYHOST) и ове године додељују стипендије за летње курсеве немачког језика у Баварској.

За стипендије могу конкурисати студенти и млади научници свих академских дисциплина из Србије, Црне Горе, Северне Македоније, Русије, Хрватске, Босне и Херцеговине, Албаније, Словеније и Украјине, чије је знање немачког језика минимум на Б1 нивоу.

У време пријаве студенти морају имати завршена најмање 2 цела семестра на високошколској институцији.

Стипендије покривају трошкове школарине, смештај и исхрану.

Пријављивање се врши аплицирањем на вебсајту BAYHOST-a и слањем целокупне документације на адресу: BAYHOST, Stichwort: „Sommersprachkursbewerbung“ UNIVERSITÄTSSTR. 31 93053 REGENSBURG, DEUTSCHLAND

Рок за пријаву: 23. март 2021. године.

Детаљније информације о летњим курсевима и начину пријаве можете наћи на [званичном сајту програма](https://www.uni-regensburg.de/bayhost/english-1/bayhost/english/scholarships/language-courses-in-bavaria/index.html).

Текст конкурса на сајту Министарства просвете, науке и технолошког развоја Републике Србије можете погледати [овде](http://www.mpn.gov.rs/wp-content/uploads/2021/02/Tekst-konkursa-bavarska-nemacki-jezik.pdf).